Formula 1 v roku 2017

**Sezóna 2017** bola 68. ročníkom majstrovstiev sveta jazdcov a 60. ročníkom pohára konštruktérov Formuly 1. Kalendár obsahoval 20 veľkých cien. Sezóna začala 26. marca Veľkou cenou Austrálie a skončila 26. novembra Veľkou cenou Abú Zabí. Súťažilo v nej 10 tímov a 20 jazdcov. 

Po štvrtýkrát v kariére získal titul Brit Lewis Hamilton. Pohár konštruktérov obhájil tím Mercedes štvrtýkrát po sebe.

## Zloženie tímov

### Tímové zmeny
* Manor: ukončil pôsobenie v F1
* Sauber: staré motory Ferrari 060 zo sezóny 2016
* Toro Rosso: motory Ferrari 060 (2016) → motory Renault R.E.17 (2017)

### Končiaci jazdci
#### Pred začiatkom sezóny
*  Nico Rosberg: Mercedes (2016) → odišiel z F1
*  Esteban Gutiérrez: Haas (2016) → odišiel z F1
*  Felipe Nasr: Sauber (2016) → odišiel z F1
*  Jenson Button: McLaren (2016) → odišiel z F1, zostal ako rezervný pilot McLaren (2017)

#### Počas sezóny
*  Jolyon Palmer: Renault (do VC Japonska) → odišiel z F1
*  Daniil Kvyat: Toro Rosso (do VC USA) → odišiel z F1

### Noví jazdci
#### Pred začiatkom sezóny
*  Stoffel Vandoorne: nebol v F1 (2016) → McLaren (2017)
*  Lance Stroll: nebol v F1 (2016) → Williams (2017)

#### Počas sezóny
*  Pierre Gasly: nebol v F1 (2016) → Toro Rosso (od VC Malajzie, okrem VC USA)
*  Brendon Hartley: nebol v F1 (2016) → Toro Rosso (od VC USA)

### Prestup jazdcov
#### Pred začiatkom sezóny
*  Esteban Ocon: Manor (2016) → Force India (2017)
*  Pascal Wehrlein: Manor (2016) → Sauber (2017)
*  Nico Hülkenberg: Force India (2016) → Renault (2017)
*  Kevin Magnussen: Renault (2016) → Haas (2017)
*  Valtteri Bottas: Williams (2016) → Mercedes (2017)

#### Počas sezóny
* Počas VC Austrálie a VC Číny nastúpil  Antonio Giovinazzi namiesto  Pascala Wehrleina, ktorý sa pretekov nemohol zúčastniť zo zdravotných dôvodov
* Počas VC Monaka nastúpil  Jenson Button namiesto  Fernanda Alonsa, ktorý sa v tom čase účastnil závodu Indy 500
* Počas VC Maďarska nastúpil  Paul Di Resta namiesto  Felipeho Massu, ktorý sa pretekov nemohol zúčastniť zo zdravotných dôvodov
* Po VC Japonska prestúpil  Carlos Sainz Jr. z tímu Toro Rosso do tímu Renault

## Kalendár
342x342pixelů|náhľad|vpravo|Krajiny hosťujúce Veľké ceny v roku 2017.

### Zmeny kalendára
* Veľká cena Európy v Baku bola premenovaná na Veľkú cenu Azerbajdžanu. Dátum tohto preteku bol upravený, aby nekolidoval s pretekmi 24 hodín Le Mans.
* Veľká cena Nemecka bola zrušená.
* Veľká cena Číny a Bahrajnu si vymenili poradie oproti roku 2016.

## Monoposty

* Ešte pred Veľkou cenou Austrálie zmenil tím Force India farbu svojich monopostov z šedo-čiernej na ružovú, kvôli príchodu sponzora BWT.
* Od Veľkej ceny Monaka zmenil Haas farbu červených oblastí na monoposte na šedú.

## Zmeny
### Všeobecné zmeny
* V septembri 2016 kúpila spoločnosť Liberty Media menšinový podiel v F1 od CVC Capital Partners za 4,4 miliardy amerických dolárov a neskôr aj zvyšný podiel. Dlhoročného šéfa F1 Bernieho Ecclestona nahradil Chase Carey. Ross Brawn sa stal športovým riaditeľom a Sean Bratches obchodným riaditeľom. Ecclestone má aktuálne funkciu emeritného predsedu.
* Nový manažment zvoľnil obmedzenia z éry Ecclestona týkajúce sa mediálneho obsahu z paddocku a počas Veľkých cien všeobecne. Tímy a piloti majú väčšiu slobodu pri zdieľaní mediálneho obsahu na sociálne siete.

### Technické zmeny
* V sezóne 2017 boli uvedené nové technické regulácie týkajúce sa monopostov:
** Pneumatiky sú o 25% širšie, t.j. predné zmelili rozmer z 245 mm na 305 mm a zadné z 325 mm na 405 mm. Ráfy kolies zostali na rozmere 13 palcov.
** Celková šírka monopostu bola zvýšená z 1800 mm na 2000 mm.
** Šírka predného krídla sa zmenila z 1650 mm na 1800 mm.
** Výška zadného krídla sa znížila z maximálnych 950 mm na 800 mm.
** Výška zadného difúzora bola zvýšená z 125 mm na 175 mm a šírka sa zvýšila z 1000 mm na 1050 mm.
** Bočnice boli rozšírené z 1400 na maximálne 1600 mm.
** Maximálna váha monopostu s pneumatikami bola navýšená z maximálnych 702 kg na 722 kg.
* Cena spaľovacích motorov pre tímy, ktoré ich nakupujú, bola znížená o 1 milión eur.
* Bol zrušený systém tokenov pre vývoj motorov počas sezóny.
* Vďaka diere v reguláciach začali tímy za žraločie plutvy na svojich monopostoch inštalovať T-krídla, ktoré generujú dodatočný prítlak. V niekoľných prípadoch boli počas jazdy zaznamenané nadmerné vibrácie týchto T-krídel počas testovania a dokonca aj ich odlomenie. Kryty motora (žraločie plutvy) a T-krídla budú v nasledujúcej sezóne 2018 zakázané.

## Pneumatiky
Výhradným dodávateľom pneumatík pre rok 2017 je Pirelli. Vyrába sa päť typov bezdrážkových pneumatík (slicky) a dva typy s drážkami do vlhkých, resp. mokrých podmienok. Oproti sezóne 2016 sú predné aj zadné pneumatiky o približbe 25% širšie.

### Alokácia
Pre každý závod dodáva Pirelli tri rôzne zmesi pre suché podmienky a vždy obe zmesi pre mokré podmienky. Pirelli informuje tímy o zmesiach pre konkrétny závod 9 týždňov (preteky v Európe) alebo 15 týždňov (mimo Európy) vopred.

## Výsledky a umiestnenie
### Výsledky veľkých cien

### Bodovací systém

### Majstrovstvá sveta jazdcov

### Majstrovstvá sveta konštruktérov

## Referencie


2017
Kategória:Šport v 2017